Aapas Me Salam Ko 


Failavo 


Maulana Jalil Ahsan Nadwi Rh. 
Rahe Amal Hindi se lipyantaran kiya he. 





‘Note:- Hadees ki Rivayat ka khulasa he.’ 
Bismillahirrahmanirrahim 


{1+ Bukhari va Muslim, Raavi Hazrat 
Abdullah Bin Umar Rd. 

Khulasa- Rasulullah As se ek adami ne 
puchha islam ka kaun sa kaam behtar 
he? Aap jx ne farmaya garibo miskino 
ko khana khilana, aur har musalman ko 
Salam karna, chahe tu use pahchanta ho 
ya na pahchanta ho (yani pehle se dosti 
aur betakallufi ho ya na ho). 


{2} Muslim, Raavi Hazrat Abu Huraira 
Rd. 

Khulasa- Rasulullah Aisi ne farmaya 
tum log jannat me nahi ja sakte jab tak 
ki momin nahi bante, aur tum momin 

nahi ban sakte jab tak aapas me 
muhabbat na karo, kya me tumhe vo 
tarkib na batau jis ko agar karo to aapas 
me ek dusare se muhabbat karne lago? 
"aapas me salam ko failao”. Is hadis se 
malum huva ki musalman aapas me ek 
dusare se muhabbat kare aur muhabbat 
se pesh aye, ye unke imaan aur islam ki 
chahat he aur uska upay ye he ki unke 
bich aapas me salam Karne Ka aam rivaj 
ho jaye, ye nuskha bahut behtar nuskha 
he shart ye he ki logo ko salam ka 
matlab malum ho aur assalamualaikum 
warahmatullahi wabarakatuh Tarjuma- 
aap par salamati ho aur Allah ki Taraf 
se Rahmate aur uski barkate aap par 
nazil ho ki ruh ko jante ho. 

